
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 171 

31 Ιουλίου 2007 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 133 
Προσαρμογή της Ελληνικής νομοθεσίας προς τις 
διατάξεις της Οδηγίας 2004/36/ΕΚ του Ευρωπαϊκού 
Κοινοβουλίου και του Συμβουλίου της Ευρωπαϊκής 
Ένωσης της 21ης Απριλίου 2004 σχετικά με την 
ασφάλεια των αεροσκαφών τρίτων χωρών τα οποία 
χρησιμοποιούν κοινοτικούς αερολιμένες. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του ν.1338/1983 (Α' 34) 
όπως αντικαταστάθηκαν με το άρθρο 6 παρ. 4 του 
ν.1440/1984 (Α' 70) και τροποποιήθηκε τελευταία με τις 
διατάξεις του άρθρου 48 του ν. 3427/2005 (Α' 312), τις 
διατάξεις του άρθρου 3 του ν.1338/1983, όπως το άρθρο 
αυτό αντικαταστάθηκε με το άρθρο 65 του ν.1892/1990 
(Α' 101) και τις διατάξεις του άρθρου 5 του ν.1338/1983 
όπως το άρθρο αυτό αντικαταστάθηκε από το άρθρο 
6 παρ. 5 του ν. 1440/1984. 

2. Του άρθρου 90 του άρθρου πρώτου του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (Α' 98). 

3. Το γεγονός ότι από την εφαρμογή του παρόντος 
προκαλείται ετήσια δαπάνη εις βάρος του κρατικού 
προϋπολογισμού ύψους τριάντα πέντε χιλιάδων (35.000) 
ευρώ, που θα καλύπτεται από τις πιστώσεις του προϋ¬ 
πολογισμού του Υπουργείου Μεταφορών και Επικοινωνι¬ 
ών (Ειδ. Φορέας 39-120 Υπηρεσία Πολιτικής Αεροπορίας 
ΚΑΕ 0713, 0843 και 0881). 

4. Την υπ’ αριθμ. 89/2007 γνωμοδότηση του Ε’ Τμήμα¬ 
τος του Συμβουλίου της Επικράτειας, μετά από πρόταση 
των Υπουργών Οικονομίας και Οικονομικών και Μετα¬ 
φορών και Επικοινωνιών, αποφασίζουμε: 

Άρθρο 1 
Στόχος 

1. Με το παρόν ενσωματώνεται στην ελληνική νομο¬ 
θεσία η οδηγία 2004/36 σχετικά με την ασφάλεια των 
αεροσκαφών τρίτων χωρών τα οποία χρησιμοποιούν 
ελληνικούς αερολιμένες (ΕΕΙ_ 143/76 της 30.4.2004). 

2. Στόχος του παρόντος είναι η αποτελεσματική επι¬ 
βολή των διεθνών προτύπων ασφαλείας στην Ελληνική 
Επικράτεια, μέσω της εναρμόνισης με τα κοινοτικά πρό¬ 
τυπα των κανόνων και διαδικασιών για τις επιθεωρήσεις 


στο χώρο στάθμευσης αεροσκαφών τρίτων χωρών τα 
οποία προσγειώνονται σε ελληνικούς αερολιμένες. 

3. Οι διατάξεις του παρόντος ισχύουν υπό την επι¬ 
φύλαξη του δικαιώματος της Υπηρεσίας Πολιτικής 
Αεροπορίας να διενεργεί επιθεωρήσεις οι οποίες δεν 
εμπίπτουν στο πεδίο εφαρμογής του παρόντος, κα¬ 
θώς και να ασκεί δικαίωμα επιβολής απαγόρευσης 
απογείωσης από ελληνικό αερολιμένα, απαγόρευσης 
πτήσης σε ελληνικό αερολιμένα, ή επιβολής όρων σε 
οποιοδήποτε αεροπλάνο προσγειώνεται σε ελληνικό 
αερολιμένα, σύμφωνα με το εθνικό, το κοινοτικό και το 
διεθνές δίκαιο. 

Άρθρο 2 

Πεδίο εφαρμογής 

Από το πεδίο εφαρμογής του παρόντος εξαιρούνται 
τα κρατικά αεροσκάφη τρίτης χώρας, όπως ορίζονται 
στη Σύμβαση του Σικάγου η οποία κυρώθηκε με το 
ν.211/1947 (Α' 35), καθώς και τα αεροσκάφη τρίτης χώ¬ 
ρας με μέγιστο βάρος απογείωσης (ΜΤΟΪΑ/) μικρότερο 
των 5.700 κιλών τα οποία δεν χρησιμοποιούνται για 
εμπορικές αεροπορικές μεταφορές. 

Άρθρο 3 

Ορισμοί 

Για τους σκοπούς του παρόντος διατάγματος ισχύουν 
οι ακόλουθοι ορισμοί: 

1. Απαγόρευση απογείωσης: η ρητή απαγόρευση που 
επιβάλλεται σε ένα αεροσκάφος να αναχωρήσει από 
ένα αερολιμένα και η λήψη των μέτρων που είναι απα¬ 
ραίτητα για την καθήλωσή του στο έδαφος. 

2. Διεθνή πρότυπα ασφαλείας: τα πρότυπα ασφαλείας 
που περιέχει η Σύμβαση του Σικάγου και τα Παραρ- 
τήματά της, όπως ισχύουν κατά την ημερομηνία της 
επιθεώρησης στο χώρο στάθμευσης. 

3. Επιθεώρηση στο χώρο στάθμευσης (Γειτιρ ίπεροοίιοπ): 
η εξέταση αεροσκάφους τρίτης χώρας σύμφωνα με το 
Παράρτημα II του παρόντος κατά τη διάρκεια της πα¬ 
ραμονής του σε αερολιμένα. 

4. Αεροσκάφος τρίτης χώρας: αεροσκάφος του οποίου 
η χρήση ή η εκμετάλλευση δεν πραγματοποιούνται υπό 
τον έλεγχο αρμόδιας αρχής κράτους μέλους. 

5. Αερολιμένας: κάθε χώρος ειδικά διαρρυθμισμένος 
για την προσγείωση, απογείωση και τους ελιγμούς αε¬ 
ροσκαφών που συμπεριλαμβάνει τις τυχόν συναφείς 

εγκαταστάσεις για τις ανάγκες της κίνησης και της 
εξυπηρέτησης των αεροσκαφών καθώς και τις εγκα¬ 
ταστάσεις που υποβοηθούν τις εμπορικές αεροπορικές 
υπηρεσίες. 

6. Φορέας εκμετάλλευσης: ο αερομεταφορέας ή το 
πρόσωπο που έχει στη διαρκή και πραγματική διάθεσή 
του τη χρήση ή τη λειτουργία του αεροσκάφους, 

7. Ευίορθαπ ΟίνίΙ Ανώϊίοπ Οοπϊθιόποθ (ΕΟΑΟ): Ευρωπαϊ¬ 
κή Διάσκεψη Πολιτικής Αεροπορίας. 

8. δείβίγ ΑδδθδεπίθπΙ οΐ ΡοΓθίρπ ΑίτσΓθίΐ) (5ΑΡΑ): Εκτί¬ 
μηση Ασφάλειας Ξένων Αεροσκαφών. 

Άρθρο 4 

Συλλογή πληροφοριών 

1. Για την επίτευξη του στόχου του άρθρου 1 χρησιμο¬ 
ποιείται μηχανισμός συλλογής χρήσιμων πληροφοριών, 
μεταξύ των οποίων ενδεικτικά συμπεριλαμβάνονταί: 

α) σημαντικές πληροφορίες σχετικές με θέματα ασφα¬ 
λείας οι οποίες προκύπτουν ιδίως από: 

- αναφορές κυβερνητών αεροσκαφών, 

- αναφορές οργανισμών συντήρησης αεροσκαφών, 

- αναφορές συμβάντων, 

- πληροφορίες από άλλους οργανισμούς, ανεξάρτη¬ 
τους από τις αρμόδιες αρχές των κρατών μελών, 

- καταγγελίες, 

β) πληροφορίες σχετικά με μέτρα που έχουν ληφθεί 
ύστερα από επιθεώρηση στο χώρο στάθμευσης, όπως 
είναι: 

- η απαγόρευση απογείωσης αεροσκάφους, 

- η απαγόρευση αεροσκάφους ή φορέα εκμετάλλευ¬ 
σης στο ενδιαφερόμενο κράτος μέλος, 

- απαιτούμενα διορθωτικά μέτρα, 

- επαφές με την αρμόδια εποπτική αεροπορική αρχή 
του φορέα εκμετάλλευσης, 

γ) πληροφορίες παρακολούθησης σχετικές με τον 
φορέα εκμετάλλευσης, όπως είναι: 

- διορθωτικά μέτρα που εφαρμόσθηκαν, 

- οι καθ’ υποτροπήν αποκλίσεις. 

2. Οι πληροφορίες αυτές τηρούνται με τη χρήση τυ¬ 
ποποιημένου εντύπου αναφοράς το οποίο περιέχει τα 
θέματα που προαναφέρθηκαν, κατά τη μορφή που κα¬ 
θορίζεται στο Παράρτημα I του παρόντος. Με μέριμνα 
της Διεύθυνσης Οργάνωσης της Υπηρεσίας Πολιτικής 
Αεροπορίας αναπτύσσεται, εντός ενός έτους από τη δη¬ 
μοσίευση του παρόντος, βάση δεδομένων περιορισμένης 
προσβασιμότητας στην οποία καταχωρούνται οι πληρο¬ 
φορίες του προηγούμενου εδαφίου. Οι καταχωρούμενες 
πληροφορίες είναι διαθέσιμες στην Διεύθυνση Αερολι¬ 
μένων, στη Διεύθυνση Αεροπορικής Εκμετάλλευσης και 
στη Διεύθυνση Πτητικών Προτύπων. Οι καταχωρούμενες 
πληροφορίες χρησιμοποιούνται αποκλειστικά για τους 
σκοπούς του παρόντος, οι δε υπάλληλοι της Υπηρεσίας 
Πολιτικής Αεροπορίας οφείλουν να μεριμνούν για την 
προστασία των πληροφοριών αυτών. 

Άρθρο 5 

Επιθεώρηση στο χώρο στάθμευσης 

1. Η Υπηρεσία Πολιτικής Αεροπορίας υποχρεούται 
να διαθέτει σε κεντρικό και περιφερειακό επίπεδο όλα 
τα απαιτούμενα και κατάλληλα μέσα και εξοπλισμό, 
καθώς και επαρκή αριθμό κατάλληλα εκπαιδευμένων 
υπαλλήλων, προκειμένου να εξασφαλίζεται ότι τα αε¬ 
ροσκάφη τρίτων χωρών τα οποία προσγειώνονται σε 
οποιονδήποτε ελληνικό αερολιμένα, ανοικτό στη διεθνή 


αεροπορική κίνηση, και για τα οποία υπάρχουν υπόνοιες 
ότι δεν πληρούν τα διεθνή πρότυπα ασφαλείας, υπό- 
κεινται σε επιθεωρήσεις στο χώρο στάθμευσης (Γεπιρ 
ίηδρθοϋοη). 

2. Γ ια την πραγματοποίηση των επιθεωρήσεων στο 
χώρο στάθμευσης, δίδεται ιδιαίτερη προσοχή στα αε¬ 
ροσκάφη: 

α) για τα οποία έχουν ληφθεί πληροφορίες που αφο¬ 
ρούν κακή συντήρηση ή εμφανή βλάβη ή ελαττώματα, 
β) για τα οποία έχει αναφερθεί η εκτέλεση αντικανονι¬ 
κών ελιγμών από το χρόνο εισόδου στον εναέριο χώρο 
κράτους μέλους με αποτέλεσμα πρόκληση σοβαρών 
ανησυχιών ως προς την ασφάλεια, 
γ) τα οποία σε προηγούμενη επιθεώρηση στο χώρο 
στάθμευσης παρουσίασαν ελλείψεις που προκάλεσαν 
σοβαρές ανησυχίες ότι τα αεροσκάφη δεν συμμορφώνο¬ 
νται με τα διεθνή πρότυπα ασφαλείας και για τα οποία η 
Υπηρεσία Πολιτικής Αεροπορίας εκφράζει ανησυχία ότι, 
ενδεχομένως, τα ελαττώματα δεν έχουν διορθωθεί, 
δ) για τα οποία υπάρχουν αποδεικτικά στοιχεία ότι 
οι αρμόδιες αρχές της χώρας νηολόγησής τους, δεν 
ασκούν, ενδεχομένως, ορθή εποπτεία ασφάλειας, ή 
ε) για τα οποία οι, βάσει του άρθρου 4, συλλεγόμενες 
πληροφορίες δημιουργούν ανησυχία σχετικά με τον φο¬ 
ρέα εκμετάλλευσης, ή για αυτά που χρησιμοποιούνται 
από φορέα εκμετάλλευσης για αεροσκάφος του οποίου 
αναφέρθηκαν ελλείψεις σε προηγούμενη επιθεώρηση 
στο χώρο στάθμευσης. 

3. Είναι δυνατή η διενέργεια δειγματοληπτικών επι¬ 
θεωρήσεων στο χώρο στάθμευσης, σε συγκεκριμένα 
αεροσκάφη ή φορέα εκμετάλλευσης για τους οποίους 
δεν υπάρχουν συγκεκριμένες υπόνοιες. Οι επιθεωρήσεις 
αυτές πραγματοποιούνται σύμφωνα με τις διατάξεις 
του παρόντος και τους κανόνες του κοινοτικού και του 
διεθνούς δικαίου και σε κάθε περίπτωση κατά τρόπο 
αμερόληπτο. 

4. Η Υπηρεσία Πολιτικής Αεροπορίας, εφόσον απαι¬ 
τείται, υποχρεούται να πραγματοποιεί κατάλληλες 
επιθεωρήσεις στο χώρο στάθμευσης και να λαμβάνει 
μέτρα επιτήρησης σύμφωνα με το άρθρο 11 παρ. 2 του 
παρόντος. 

5. Η επιθεώρηση στο χώρο στάθμευσης διενεργεί- 
ται σύμφωνα με τη διαδικασία που περιγράφεται στο 
Παράρτημα II του παρόντος και με τη χρήση εντύπου 
αναφοράς επιθεώρησης στο χώρο στάθμευσης, αντί¬ 
στοιχο με αυτό που περιλαμβάνεται στο Παράρτημα 
II και το οποίο περιέχει τουλάχιστον τα θέματα που 
περιγράφονται σε αυτό. Με απόφαση του αρμόδιου 
Υποδιοικητή της Υπηρεσίας Πολιτικής Αεροπορίας κα¬ 
θορίζονται οι εσωτερικές διαδικασίες και λεπτομέρει¬ 
ες και θεσπίζονται λεπτομερέστερα έντυπα για την 
άσκηση των επιθεωρήσεων, σύμφωνα με τις εκάστοτε 
διεθνείς απαιτήσεις και πρακτικές των διεθνών αεροπο¬ 
ρικών οργανισμών στις οποίες μετέχει η Χώρα. Μετά την 
ολοκλήρωση κάθε επιθεώρησης στο χώρο στάθμευσης, 
ο κυβερνήτης του αεροσκάφους ή αντιπρόσωπος του 
φορέα εκμετάλλευσης ενημερώνεται για τα ευρήματα 
της επιθεώρησης στο χώρο στάθμευσης και, εφόσον 
έχουν διαπιστωθεί σημαντικά ελαττώματα, η αναφορά 
αποστέλλεται στον φορέα εκμετάλλευσης και στις εν- 
διαφερόμενες αρμόδιες αρχές. 

6. Κατά την διενέργεια επιθεώρησης στο χώρο στάθ¬ 
μευσης σύμφωνα με τις διατάξεις του παρόντος, οι 

υπάλληλοι της Υπηρεσίας Πολιτικής Αεροπορίας κα¬ 
ταβάλλουν κάθε δυνατή προσπάθεια για την αποφυγή 
αδικαιολόγητης καθυστέρησης του επιθεωρούμενου 
αεροσκάφους. 

7. Οι περιεχόμενες στις εκθέσεις των επιθεωρήσεων 
πληροφορίες καταχωρούνται στην υφιστάμενη βάση δε¬ 
δομένων εκθέσεων επιθεώρησης στο χώρο στάθμευσης, 
του άρθρου 4 παρ. 2 του παρόντος. Οι καταχωρούμενες 
πληροφορίες και τα εν γένει τηρούμενα σχετικά αρχεία 
χρησιμοποιούνται αποκλειστικά για τους σκοπούς του 
παρόντος, οι δε υπάλληλοι της Υπηρεσίας Πολιτικής 
Αεροπορίας μεριμνούν για την προστασία των πληρο¬ 
φοριών αυτών. 

Άρθρο 6 

Αρμόδιοι Επιθεώρησης 

1. Αρμόδιοι για την πραγματοποίηση επιθεώρησης στο 
χώρο στάθμευσης είναι μόνιμοι υπάλληλοι των κλάδων 
ΠΕΙ, ΠΕ4, ΤΕ4, ΠΕ6, ΠΕ9 της ΥΠΑ καθώς και χειριστές 
ή μηχανικοί με σύμβαση ΕΣΙΔ. Για την πραγματοποίη¬ 
ση επιθεώρησης απαιτείται προηγούμενη εμπειρία σε 
επιθεώρηση αεροσκαφών στο χώρο στάθμευσης και 
σχετική εκπαίδευση σύμφωνα με την παρ. 2. Ως εμπειρία 
για τους υπαλλήλους κλάδου ΠΕΙ νοείται η προηγού¬ 
μενη άσκηση καθηκόντων αερολιμενικού ελέγχου σε 
αερολιμένα επί έξι (6) μήνες, ή η άσκηση καθηκόντων 
επί έξι (6) μήνες στις Διευθύνσεις Αερολιμένων, Αερο¬ 
πορικής Εκμετάλλευσης, και Πτητικών Προτύπων. Ως 
εμπειρία για τους υπαλλήλους των λοιπών κλάδων νοεί¬ 
ται η προηγούμενη άσκηση καθηκόντων στη Διεύθυνση 
Πτητικών Προτύπων επί τρεις (3) μήνες. Ειδικά για τους 
υπαλλήλους του κλάδου ΠΕΙ απαιτείται και η κατοχή 
πτυχίου επιμελητή πτήσεων. Υπάλληλοι που κατά την 
δημοσίευση του παρόντος έχουν υποστεί σχετική εκπαί¬ 
δευση, όπως αυτή ορίζεται στην παρ. 2, δεν απαιτείται 
να εκπαιδευτούν εκ νέου. 

2. Η αρχική και συνεχιζόμενη εκπαίδευση των υπαλ¬ 
λήλων περιλαμβάνει τα εκάστοτε ισχύοντα διεθνή ή 
κοινοτικά πρότυπα για την διενέργεια σχετικών επιθε¬ 
ωρήσεων, ως και τις εξελίξεις της σχετικής νομοθεσίας. 
Η θεωρητική εκπαίδευση πραγματοποιείται στην Σχολή 
Πολιτικής Αεροπορίας, η δε πρακτική εκπαίδευση σε 
αερολιμένα υπό την επίβλεψη έμπειρου εκπαιδευμένου 
υπαλλήλου αντίστοιχου κλάδου. Τα εκπαιδευτικά προ¬ 
γράμματα που εκπονούνται από την Διεύθυνση Αερο¬ 
λιμένων και την Διεύθυνση Πτητικών Προτύπων, καθώς 
και οι σχετικές λεπτομέρειες υλοποίησής τους, εγκρί- 
νονται σε ετήσια βάση από τον αρμόδιο Υποδιοικητή 
της Υπηρεσίας Πολιτικής Αεροπορίας. 

3. Η Υπηρεσία Πολιτικής Αεροπορίας μεριμνά ώστε κάθε 
υπάλληλος αρμόδιος κατά την παρ. 1 για την πραγματο¬ 
ποίηση επιθεώρησης στο χώρο στάθμευσης να πραγμα¬ 
τοποιεί κατ’ ελάχιστο πέντε (5) επιθεωρήσεις αεροσκα¬ 
φών τρίτων χωρών στο χώρο στάθμευσης ανά εξάμηνο, 
προκειμένου να διατηρεί την ιδιότητά του σε ισχύ. 

4. Κατά παρέκκλιση των διατάξεων του παρόντος, 
όταν το είδος ή το επίπεδο της αεροπορικής κίνησης 
ενός αερολιμένα δεν επιτρέπει την πραγματοποίηση του 
αριθμού επιθεωρήσεων της προηγούμενης παραγρά¬ 
φου, ο απαιτούμενος αριθμός επιθεωρήσεων λογίζεται 
ως πραγματοποιηθείς εφόσον έχουν πραγματοποιηθεί 
επιθεωρήσεις στο χώρο στάθμευσης επί αεροσκαφών 
στο πλαίσιο του προγράμματος Εκτίμησης Ασφάλειας 


Ξένων Αεροσκαφών της Ευρωπαϊκής Διάσκεψης Πολιτι¬ 
κής Αεροπορίας τα οποία δεν είναι αεροσκάφη τρίτης 
χώρας σύμφωνα με τις διατάξεις του παρόντος. Κατά 
την πραγματοποίηση επιθεωρήσεων στο πλαίσιο της 
Ευρωπαϊκής Διάσκεψης Πολιτικής Αεροπορίας, οι δια¬ 
τάξεις του παρόντος εφαρμόζονται κατ’αναλογία. Οι 
επιθεωρήσεις από τους υπαλλήλους του κλάδου ΠΕΙ 
της Κεντρικής Υπηρεσίας της Υπηρεσίας Πολιτικής Αε¬ 
ροπορίας, πραγματοποιούνται, στο πλαίσιο της Ομάδας 
Φυλακής Επαγρύπνησης στην οποία υπάγονται, στον 
Διεθνή Αερολιμένα Αθηνών. 

5. Οι υπάλληλοι που είναι αρμόδιοι να πραγματοποι¬ 
ούν επιθεωρήσεις αεροσκαφών στο χώρο στάθμευσης 
είναι εφοδιασμένοι με ειδική υπηρεσιακή ταυτότητα 
στην οποία φέρεται η φωτογραφία του κατόχου της 
και η ιδιότητά τους στην ελληνική και αγγλική γλώσσα. 
Η υπηρεσιακή ταυτότητα εκδίδεται από την Διεύθυν¬ 
ση Ασφάλειας Αερολιμένων της Υπηρεσίας Πολιτικής 
Αεροπορίας. 

Άρθρο 7 

Συντονισμός επιθεωρήσεων 

1. Με απόφαση του Διοικητή της Υπηρεσίας Πολιτικής 
Αεροπορίας ορίζεται υπάλληλος ο οποίος ασκεί καθή¬ 
κοντα συντονιστή επιθεωρήσεων στο χώρο στάθμευ¬ 
σης. Στα καθήκοντα του συντονιστή περιλαμβάνονται ο 
συντονισμός των επιθεωρήσεων στο χώρο στάθμευσης 
των υπαλλήλων της Διεύθυνσης Πτητικών Προτύπων και 
η καταχώρηση των αποστελλομένων αναφορών επιθε¬ 
ωρήσεων στην τηρούμενη βάση δεδομένων. 

2. Ο κατά την προηγούμενη παράγραφο συντονισμός 
των επιθεωρήσεων στο χώρο στάθμευσης από υπαλλή¬ 
λους του κλάδου ΠΕΙ πραγματοποιείται μέσω της Διεύ¬ 
θυνσης Αερολιμένων. Εντολή διενέργειας επιθεώρησης 
στο χώρο στάθμευσης μπορεί να δοθεί από τον Προϊ¬ 
στάμενο της Διεύθυνσης Αερολιμένων, τον Προϊστάμενο 
του Τμήματος ή του Γραφείου Αερολιμενικού Ελέγχου 
του οικείου αερολιμένα, τον αρμόδιο Αερολιμενάρχη ή 
τον επικεφαλής Αεροπορικής Αρχής. Αντίγραφα των 
εκθέσεων επιθεωρήσεων κοινοποιούνται στη Διεύθυνση 
Αερολιμένων. 

3. Κατά τις μη εργάσιμες ώρες και ημέρες, καθήκο¬ 
ντα συντονιστή επιθεωρήσεων στο χώρο στάθμευσης 
ασκεί ο επικεφαλής της Αεροπορικής Αρχής στον Διε¬ 
θνή Αερολιμένα Αθηνών. Κατά το ίδιο χρονικό διάστημα, 
η Αεροπορική Αρχή είναι αρμόδια για την αξιοποίη¬ 
ση δικτύων ή άλλων μέσων έγκαιρης πληροφόρησης 
σχετικά με την διενέργεια επιθεωρήσεων στο χώρο 
στάθμευσης. 

Άρθρο 8 

Ανταλλαγή πληροφοριών 

1. Η Υπηρεσία Πολιτικής Αεροπορίας συμμετέχει σε 
κάθε σχετικό πρόγραμμα ανταλλαγής πληροφοριών. Οι 
πληροφορίες αυτές, εφόσον το ζητήσει αρμόδια αρχή 
κράτους-μέλους της Ευρωπαϊκής Ένωσης, περιλαμβά¬ 
νουν κατάλογο των ελληνικών αερολιμένων οι οποίοι εί¬ 
ναι ανοικτοί στη διεθνή εναέρια κυκλοφορία, με ένδειξη, 
ανά ημερολογιακό έτος, του αριθμού των επιθεωρήσεων 
στο χώρο στάθμευσης που έχουν διενεργηθεί από την 
Υπηρεσία Πολιτικής Αεροπορίας και του αριθμού των 
κινήσεων αεροσκαφών τρίτων χωρών σε κάθε αερολι¬ 
μένα του προαναφερόμενου καταλόγου. 

2. Η Υπηρεσία Πολιτικής Αεροπορίας, δύναται να ζητά 
πληροφορίες όμοιες με αυτές που αναφέρονται στην 
προηγούμενη παράγραφο από τις αντίστοιχες αρχές 
των κρατών-μελών της Ευρωπαϊκής Ένωσης. 

3. Όλες οι τυποποιημένες αναφορές του άρθρου 4 
του παρόντος και οι αναφορές επιθεώρησης στο χώρο 
στάθμευσης του άρθρου 5 παρ. 5, τίθενται αμελλητί στη 
διάθεση της Ευρωπαϊκής Επιτροπής και, εφόσον το ζη¬ 
τήσουν, στη διάθεση των αρμόδιων αρχών των κρατών 
μελών και της Ευρωπαϊκής Υπηρεσίας Ασφάλειας της 
Αεροπορίας (ΕΑ3Α). 

4. Εφόσον σε τυποποιημένη αναφορά διαφαίνεται δυ¬ 
νητικός κίνδυνος για την ασφάλεια ή εφόσον σε αναφο¬ 
ρά επιθεώρησης στο χώρο στάθμευσης επισημαίνεται 
ότι αεροσκάφος δεν πληροί τα διεθνή πρότυπα ασφα¬ 
λείας και ότι μπορεί να αποτελέσει δυνητικό κίνδυνο 
για την ασφάλεια, η αναφορά διαβιβάζεται αμελλητί, 
με κάθε πρόσφορο μέσο, σε κάθε αρμόδια αρχή των 
κρατών μελών και στην Ευρωπαϊκή Επιτροπή. 

Άρθρο 9 

Προστασία και διάδοση των πληροφοριών 

1. Όλες οι πληροφορίες που συγκεντρώνονται στο 
πλαίσιο ανταλλαγής των πληροφοριών του άρθρου 
6, χρησιμοποιούνται αποκλειστικά για τους σκοπούς 
του παρόντος και διατίθενται προς χρήση σε όλες τις 
εμπλεκόμενες Διευθύνσεις της Υπηρεσίας Πολιτικής Αε¬ 
ροπορίας. Όλοι οι υπάλληλοι της Υπηρεσίας Πολιτικής 
Αεροπορίας οφείλουν να μεριμνούν για την προστασία 
των πληροφοριών αυτών, ανεξάρτητα από το είδος και 
το μέσο αποθήκευσής τους. 

2. Τα μέτρα για τη διάδοση των πληροφοριών της 
προηγούμενης παραγράφου στους ενδιαφερομένους, 
ως και οι σχετικοί όροι καθορίζονται από την Ευρωπαϊκή 
Επιτροπή, σύμφωνα με τη διαδικασία του άρθρου 10 της 
Οδηγίας 2004/36. 

3. Όποτε τυχόν πληροφορίες για τις ελλείψεις αερο¬ 
σκάφους παρέχονται εκουσίως, οι αναφορές της επι¬ 
θεώρησης στο χώρο στάθμευσης του άρθρου 5 παρ. 
5, δεν θα περιλαμβάνουν αναγνωριστικά στοιχεία των 
πηγών αυτών των πληροφοριών. 

Άρθρο 10 

Απαγόρευση απογείωσης αεροσκάφους 

1. Όταν η μη συμμόρφωση προς τα διεθνή πρότυπα 
ασφαλείας θέτει σαφώς σε κίνδυνο την ασφάλεια της 
πτήσης, λαμβάνονται από τον φορέα εκμετάλλευσης 
του αεροσκάφους μέτρα διορθωτικά των ελλείψεων 
πριν από την αναχώρηση της πτήσης. Εάν οι διενεργού- 
ντες την επιθεώρηση στο χώρο στάθμευσης υπάλληλοι 
εκτιμούν ότι τα διορθωτικά μέτρα δεν έχουν εφαρμο- 
σθεί πριν από την πτήση, απαγορεύουν την απογείωση 
του αεροσκάφους έως ότου εξαλειφθεί ο κίνδυνος, και 
ενημερώνονται άμεσα οι αρμόδιες αρχές του συγκεκρι¬ 
μένου φορέα εκμετάλλευσης και του κράτους νηολό¬ 
γησης του αεροσκάφους. 

2. Η κατά την προηγούμενη παράγραφο απαγόρευ¬ 
ση πραγματοποιείται με την επίδοση σχετικής τυπο¬ 
ποιημένης έγγραφης εντολής στον κυβερνήτη ή στον 
συγκυβερνήτη του αεροσκάφους, ή σε αντιπρόσωπο 
του φορέα εκμετάλλευσης του αεροσκάφους, η οποία 
υπογράφεται από τον υπάλληλο ή τον επικεφαλής του 
κλιμακίου των υπαλλήλων που διενεργεί την επιθεώ¬ 


ρηση. Σε περίπτωση άρνησης παραλαβής της εντολής 
απαγόρευσης απογείωσης, αυτή αναρτάται σε εμφανές 
σημείο πλησίον ή επί της εισόδου του αεροσκάφους. 
Μετά την επίδοση της εντολής ή την ανάρτηση αυτής, 
ενημερώνονται αμέσως και με κάθε πρόσφορο μέσο οι 
υπηρεσίες Ελέγχου Εναέριας Κυκλοφορίας και ο φορέ¬ 
ας λειτουργίας του αεροδρομίου. Η άσκηση ένστασης, 
αίτησης ιεραρχικής προσφυγής, αναστολής εκτέλεσης ή 
ακύρωσης κατά της εντολής απαγόρευσης απογείωσης 
ή η άσκηση οποιουδήποτε άλλου ένδικου μέσου δεν 
έχει ανασταλτικό χαρακτήρα. Το έντυπο της έγγραφης 
εντολής είναι διπλότυπο, συντεταγμένο στην ελληνική 
και αγγλική γλώσσα και εγκρίνεται με απόφαση του 
Διοικητή της Υπηρεσίας Πολιτικής Αεροπορίας. 

3. Οι υπάλληλοι που απαγορεύουν την απογείωση 
αεροσκάφους δεν ευθύνονται ούτε διώκονται εκτός εάν 
ενήργησαν με δόλο ή βαρειά αμέλεια. Στην περίπτωση 
που διώκονται ή ενάγονται για πράξεις ή παραλείψεις 
στις οποίες προέβησαν κατά την εκτέλεση των καθηκό¬ 
ντων τους, μπορούν να παρίστανται ενώπιον των δικα¬ 
στηρίων με μέλη του Νομικού Συμβουλίου του Κράτους, 
μετά από σχετική έγκριση του προέδρου του και του 
Υπουργού Μεταφορών και Επικοινωνιών. 

4. Η Υπηρεσία Πολιτικής Αεροπορίας δύναται, σε συ¬ 
νεργασία με το κράτος που είναι υπεύθυνο για την 
εκμετάλλευση του συγκεκριμένου αεροσκάφους ή το 
κράτος νηολόγησής του, να καθορίζει τις αναγκαίες 
προϋποθέσεις υπό τις οποίες θα μπορούσε να επιτραπεί 
στο αεροσκάφος να πραγματοποιήσει ασφαλή πτήση σε 
ένα αερολιμένα στον οποίο οι ελλείψεις των αεροσκα¬ 
φών είναι δυνατόν να διορθωθούν. Εάν οι ελλείψεις του 
αεροσκάφους έχουν επίπτωση στην εγκυρότητα του 
Πιστοποιητικού Πλοϊμότητας του αεροσκάφους, η απα¬ 
γόρευση απογείωσης μπορεί να αρθεί μόνον εφόσον 
ο φορέας εκμετάλλευσης λάβει σχετική άδεια από το 
κράτος ή τα κράτη, από τον εναέριο χώρο των οποίων 
πρόκειται να διέλθει το αεροσκάφος κατά την εκτέλεση 
αυτής της πτήσης. 

Άρθρο 11 

Επιχειρησιακό σχέδιο 

Η Υπηρεσία Πολιτικής Αεροπορίας εκπονεί επιχειρη¬ 
σιακό σχέδιο για την εφαρμογή των άρθρων 4, 5 και 8 
του παρόντος και ενημερώνει σχετικά την Ευρωπαϊκή 
Επιτροπή. 

Άρθρο 12 

Κυρώσεις 

1. Με χρηματικό πρόστιμο έως και ένα εκατομμύριο 
(1.000.000) ευρώ τιμωρείται ο φορέας εκμετάλλευσης ο 
οποίος παραβιάζει την εντολή απαγόρευσης απογείω¬ 
σης. Το πρόστιμο επιβάλλεται με απόφαση του οικείου 
Αερολιμενάρχη μετά από προηγούμενη έγγραφη κλήση 
σε απολογία, η υποβολή της οποίας δεν μπορεί να 
υπερβαίνει το διάστημα των δέκα (10) ημερών από την 
ημερομηνία κλήσης σε απολογία. Η κλήση σε απολογία 
επιδίδεται ή αποστέλλεται με συστημένη επιστολή στον 
φορέα εκμετάλλευσης του αεροσκάφους, στον κυβερ¬ 
νήτη του ή στον νόμιμο αντιπρόσωπό του. 

2. Με φυλάκιση έως δύο (2) έτη και χρηματικό πρόστι¬ 
μο έως διακόσιες χιλιάδες (200.000) ευρώ, ανεξάρτητα 
από την επιβολή άλλων προβλεπομένων διοικητικών 
κυρώσεων, τιμωρείται ο κυβερνήτης που παραβιάζει 

εντολή απαγόρευσης πτήσης. Το πρόστιμο επιβάλλεται 
σύμφωνα με τη διαδικασία της παραγράφου 1. 

3. Κατά των αποφάσεων επιβολής χρηματικού προ¬ 
στίμου των παραγράφων 1 και 2, επιτρέπεται η άσκηση 
ενδικοφανούς προσφυγής ενώπιον του Διοικητή της 
Υπηρεσίας Πολιτικής Αεροπορίας, εντός δέκα (10) ημε¬ 
ρών από την κοινοποίηση της απόφασης. Σε περίπτωση 
μη έκδοσης απόφασης εντός τριάντα (30) ημερών από 
την ημερομηνία άσκησης της ενδικοφανούς προσφυγής, 
αυτή θεωρείται απορριφθείσα. 


Άρθρο 13 

Καταργούμενες διατάξεις 

Από τη δημοσίευση του παρόντος καταργείται κάθε 
άλλη διάταξη που αντίκειται στις διατάξεις του παρό¬ 
ντος διατάγματος. 

Άρθρο 14 

Προσαρτώνται και αποτελούν αναπόσπαστο μέρος 
του παρόντος τα παραρτήματα I και II τα οποία έχουν 
ως ακολούθως: 

ΠΑΡΑΡΤΗΜΑ II 

I. Η επιθεώρηση στο χώρο στάθμευσης θα πρέπει να καλύπτει όλα ή ορισμένα από τα ακόλουθα θέματα, 
αναλόγως του διαθέσιμου χρόνου. 

1. Ελέγχεται η ύπαρξη και η ισχύς των απαραίτητων εγγράφων για διεθνείς πτήσεις όπως : πιστοποιητικό 
νηολόγησης, ημερολόγιο αεροσκάφους, πιστοποιητικό πλοϊμότητας, άδειες πληρώματος, άδεια ασυρμάτου, 
κατάλογος επιβατών και εμπορευμάτων. 

2. Ελέγχεται εάν η σύνθεση και τα τυπικά προσόντα του πληρώματος πτήσης πληρούν τις απαιτήσεις του 
Παραρτήματος 1 και του Παραρτήματος 6 της Σύμβασης του Σικάγου (Παραρτήματα ΔΟΠΑ). 

3. Ελέγχονται τα επιχειρησιακά έγγραφα (δεδομένα πτήσης, επιχειρησιακό σχέδιο πτήσης, τεχνικό ημερολόγιο) 
και τα έγγραφα προετοιμασίας της πτήσης που απαιτούνται ώστε να αποδεικνύεται ότι η πτήση έχει προετοιμασθεί 
σύμφωνα με το Παράρτημα 6 της ΔΟΠΑ. 

4. Ελέγχεται η ύπαρξη και η κατάσταση των στοιχείων που απαιτούνται για τη διεθνή αεροναυτιλία σύμφωνα 
με το Παράρτημα 6 της ΔΟΠΑ. 

- Πιστοποιητικό αερομεταφορέα (ΑΟΟ) 

- Πιστοποιητικό εκπομπών και θορύβου 

- Εγχειρίδιο λειτουργίας (συμπεριλαμβανομένου του καταλόγου ελάχιστου εξοπλισμού) και εγχειρίδιο 
πτήσης 

- Εξοπλισμός ασφαλείας 

- Εξοπλισμός ασφαλείας θαλάμου επιβατών 

- Εξοπλισμός απαραίτητος για τη συγκεκριμένη πτήση, συμπεριλαμβανομένου του εξοπλισμού ραδιοεπικοινωνίας 
και ραδιοπλοίας 

- Καταγραφείς δεδομένων πτήσεως. 

5. Ελέγχεται εάν η κατάσταση του αεροσκάφους και του εξοπλισμού του (συμπεριλαμβανομένων βλαβών και 
επισκευών) διασφαλίζει τη συνεχή συμμόρφωση προς τα πρότυπα του Παραρτήματος 8 της ΔΟΠΑ. 

II. Μετά την επιθεώρηση στο χώρο στάθμευσης, συντάσσεται αναφορά επιθεώρησης, η οποία περιλαμβάνει τις 
τυποποιημένες γενικές πληροφορίες που περιγράφονται ανωτέρω και κατάλογο των στοιχείων που ελέγχθηκαν, 
στον οποίο αναφέρεται, για καθένα από τα εν λόγω στοιχεία, εάν παρατηρήθηκαν ελλείψεις και/ή οποιαδήποτε 
συγκεκριμένη παρατήρηση κρίνεται αναγκαία. 

ΥΠΗΡΕΣΙΑ ΠΟΛΙΤΙΚΗΣ ΑΕΡΟΠΟΡΙΑΣ 
ΕΛΛΑΔΑ 
8ΑΡΑ 

Αναφορά Επιθεώρησης στο Χώρο Στάθμευσης 

1 Αριθ. 


2 Πηγή:.ΚΙ 4 Τόπος: . 

3 Ημερομηνία: 

5 Τοπική ώρα: 

6 Φορέας εκμετάλλευσης: .7 Αριθ, ΑΟΟ: 

8 Χώρα:.. 

9 Δρομολόγιο: από.10 Αριθμός πτήσης:. 

11 Δρομολόγιο: προς.12 Αριθμός πτήσης:. 

13 Ναυλωμένο από τον φορέα εκμετάλλευσης (*):.14 Χώρα ναύλωσης: 

(*) (όπου ισχύει) 

15 Τύπος αεροσκάφους.16 Σήμα νηολόγησης 

18. Πλήρωμα θαλάμου διακυβέρνησης 17 Αριθ. κατασκευής 

Χώρα αδειοδότησης . 

Δεύτερη χώρα αδειοδότησης . 

19 Κωδικός/Πρότυπο/Παρατηρήσεις: 


20 Κατηγορία ληφθέντων μέτρων: 

□ 3δ). 

3γ) απαγόρευση απογείωσης. 

]] 3β) Λήψη διορθωτικών μέτρων πριν την εξουσιοδότηση πτήσης. 

□ 3α) Περιορισμοί στην λειτουργία του αεροσκάφους. 

□ 2) Πληροφόρηση της Αεροπορικής Αρχής και του. 

□ 1) Ενημέρωση του κυβερνήτη. 

21 Ονοματεπώνυμο Επιθεωρητή:. 

Η παρούσα αναφορά αποτελεί ένδειξη των στοιχείων που διαπιστώθηκαν κατά την συγκεκριμένη επιθεώρηση και δεν 
πρέπει να θεωρείται απόδειξη της καταλληλότητας του αεροσκάφους για την πραγματοποίηση της προγραμματισμένης 
πτήσης 

22 Ονοματεπώνυμο εθνικού συντονιστή. 

23 Υπογραφή. 

ΥΠΗΡΕΣΙΑ ΠΟΛΙΤΙΚΗΣ ΑΕΡΟΠΟΡΙΑΣ 
ΕΛΛΑΔΑ 


Στοιχείο 


Α. Θάλαμος διακυβέρνησης 
Γενικά 

1. Γενική κατάσταση . 


Ελέγχθηκε Παρατήρηση 


2. Έξοδος κινδύνου. 

3. Εξοπλισμός . 



Έγγραφα 

4. Εγχειρίδια . 

5. Κατάλογοι ελέγχου . 

6. Χάρτες ραδιοπλοίάς . 6 

7. Κατάλογος ελάχιστου εξοπλισμού . 

8. Πιστοποιητικό νηολόγησης . 

9. Πιστοποιητικό θορύβου (κατά περίπτωση) . 9 

10. Πιστοποιητικό αερομεταφορέα ή ισοδύναμο έγγραφο . 10 

11. Αδεια ασυρμάτου . 11 

12. Πιστοποιητικό πλοϊμότητας . 12 

Στοιχεία πτήσης 

13. Επιχειρησιακό σχέδιο πτήσης . 13 

14. Κατανομή φορτίου . 14 

Εξοπλισμός ασφαλείας 

15. Πυροσβεστήρες χειρός . 15 

16. Σωσίβια /σχεδία επίπλευσης . 16 

17. Ιμάντες . 17 

18. Εξοπλισμός οξυγόνου . 18 

19. Αναλάμποντες φανοί . 19 

Πλήρωμα πτήσης 

20. Πλήρωμα πτήσης . 20 

Ημερολόγιο πτήσης/Τεχνικό ή ισοδύναμο ημερολόγιο 

21. Ημερολόγιο πτήσης . 21 

22. Πιστοποιητικό συντήρησης . 22 

23. Ελάττωμα εν αναμονή επισκευής . 23 

24. Επιθεώρηση πριν από την πτήση . 24 

Β. Ασφάλεια / Θάλαμος επιβατών 

1. Γενική εσωτερική κατάσταση . 


2. Κάθισμα υπευθύνου θαλάμου 

3. Κουτί πρώτων βοηθειών / Κουτί επείγουσας ιατρικής βοήθειας . 

4. Πυροσβεστήρες χειρός . 

5. Σωσίβια / Σχεδίες επίπλευσης . 

6. Ζώνες ασφαλείας . 6 

7. Έξοδοι κινδύνου, φωτισμός και επιγραφές, Ηλεκτρικοί φακοί . 

8. Ολισθητήρες / Σωσίβιες λέμβοι (ως απαιτούνται) . 

9. Παροχή οξυγόνου (Πλήρωμα και επιβάτες) . 

10. Οδηγίες ασφαλείας . 10 

11. Ικανός αριθμός μελών πληρώματος θαλάμου επιβατών . 11 

12. Πρόσβαση στις εξόδους κινδύνου . 12 

13. Ασφάλεια αποσκευών επιβατών . 13 

14. Ικανός αριθμός θέσεων καθημένων . 14 


Γ. Κατάσταση αεροσκάφους 

1. Γενική εξωτερική κατάσταση .. 



2. Θύρες και ανοίγματα . 

3. Χειριστήρια πτήσης . 

4. Τροχοί και ελαστικά . 

5. Σύστημα προσεδάφισης . 

6. Φωλεά τροχού . 6 

7. Ακροφύσια εισαγωγής και εξαγωγής . 

8. Πτερύγια στροβίλου . 

9. Έλικες . 

10. Εμφανείς επισκευές . 10 

11. Εμφανείς μη επισκευασθείσες βλάβες . 11 

12. Διαρροή . 12 


Δ. Φορτίο 

1. Γενική κατάσταση διαμερίσματος φορτίου. 



2. Ε πικίνδυνα εμπορεύματα . 

3. Ασφάλεια φορτίου κατά την πτήση. 


Ε. Γενικά 

1. Γενικά 

Άρθρο 15 
Έναρξη ισχύος 

Η ισχύς του παρόντος αρχίζει από την δημοσίευση 
του στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέ¬ 
τουμε την δημοσίευση και εκτέλεση του παρόντος δια¬ 
τάγματος. 

Αθήνα, 17 Ιουλίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ 


ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

ΜΙΧΑΛΗΣ ΛΙΑΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ, 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιηή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 - ίηΙθΓπβΙ: Ιι 11 ρ://νννννν.β 1 . 9 Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΐρ://νννννν.θΐ.οΐΓ - θ-γτίθΜ: ννθβϊτΐ35ίθΐ·.θΐ@θΐ.(]Γ 

* Ο 1 Ο Ο 1 7 13107070012* 




































